Målet var at kontrollere færdslen i et større område, blandt andet knallertkørere. - Det var en god aktion, hvor vi fik tjekket for forseelser i trafikken i et større område, og vi fik stoppet en del ulovlige knallerter, som vi ved kan skabe utryghed i beboelsesområder, siger politiassistent Claus Serup, der koordinerede aktionen. Betjentene skrev 50 sager under aktionen, og de fordeler sig sådan her: - 9 konstruktivt ændrede knallerter - 5 kørte uden styrthjelm - 2 undlod at medbringe knallertbevis - 2 havde ikke tegnet knallertforsikring - 14 havde glemt selen (inklusiv 1 klip for ikke at have fastspændt sit barn) - 9 talte i mobil, mens de kørte bil - 1 havde glemt det lovpligtige lys - 3 førte knallert med passager bagpå - 3 lod sig befordre som passager - 4 kørte for hurtigt i forhold til det tilladte (1 fik klip) - 1 havde fejl og mangler på sit tilkoblede påhængsvogn To af de konstruktivt ændrede knallerter blev standset to gange på samme dag, hvorfor de blev konfiskeret, oplyser Claus Serup. De fleste kan nu se frem til bøder i størrelsesordenen fra 1000 kr. og op til 4500 kr.

Referat:
Torsdag udførte omkring otte betjente fra flere forskellige afdelinger i Nordjyllands Politi en målrettet færdselsaktion i det østlige Aalborg.